stanford-oval/wikipedia huggingface dataset:
Ella ja kiristäjä
Käännöksiä

Valkovenäjä: Эла і сябры (Ela i siabry). Kääntänyt Kazlova, Alena. Minsk: Mastatskaya Litaratura, 2017. ISBN  978-985-02-1750-9
Espanja: Elia y el chantajista.  (Kääntänyt Gutiérrez Ruiz, Luisa)  Madrid. Määritä julkaisija! ISBN 978-84-675-7767-9
Ranska: S.O.S. maitre en danger!  (Kääntänyt Kuningas, Johanna)  Paris:  Nathan, 2016.  ISBN 978-2-09-255963-5
Ruotsi: Ella och utpressaren.  (Kääntänyt Ringbom, Henrika)  Helsinki:  Söderström, 2004.  ISBN 951-52-2126-9
Venäjä: Елла в πеρвом классе (Ella v pervom klasse).  (Kääntänyt Sidorova, A. & Tinovitskaja, Je.)  Moskva:  Rozovyi Žiraf, 2015.  ISBN 978-5-4370-0108-0
Viro: Ella ja sõbrad 1.  (Kääntänyt Arder, Elisabeth & Arder, Ott)  Tallinn:  Ajakirjade kirjastus, 2013.  ISBN 978-9949-528-05-9
Keisarillinen hallituskonselji

Keisarillinen Suomen senaatti
Suomen senaatti 1809-1909
Keisarillinen hallituskonselji on Keisarillisen kolmikantaisen neuvotteluryhmän esityksestä perustettu Suomen Suuriruhtinaskunnan ylin hallintoelin eli Suomen ensimmäinen hallitusneuvosto, talous ja oikeusosasto.
Avajaisseremonia pidettiin Turun aurajoen rannassa 2. lokakuuta 1809.  Hallitusneuvosto nimettiin vuonna 1816 Suomen keisarilliseksi senaatiksi. Konseljin ensimmäiset kymmenen jäsentä valittiin aikaisemmin saman vuoden maaliskuussa pidetyillä Porvoon valtiopäivillä, valitut hallitusjäsenet ja virkamiehet koostuvat muun muassa hallituksen konseljipresidentistä ja hallituksen esittelijäsihteereistä.
Historia

Konseljin avajaisjuhlallisuus pidettiin Turussa 2. lokakuuta 1809 aamupäivän jumalanpalveluksella kello 10:45 minkä jälkeen jäsenet ja virkamiehet kokoontuivat kenraalikuvernööri M. Barclay de Tollyn asunnolle Brinkkalan taloon vanhalle suurtorille. missä Kenraalikuvernööri piti avajaispuheen keisarin Porvoosta tuodun valtaistuimen edessä. Tämän jälkeen luettiin konseljin ensimmäinen ohjesääntöpainos ja jäsenten asettamiskirjeet. Ensimmäisessä istunnossa virkavalan vannoi 10 jäsentä.
Historia > Ensimmäinen plenum

Hallituskonseljin ensimmäisessä plenumin työistunnossa 3.marraskuuta. esittelijäsihteerit vannoivat virkavalan. Ensimmäinen päätös koski yleisölle annettavaa julistusta, jonka konselji päätti antaa kenraalikuvernöörin ehdotuksesta kokoontumisensa johdosta. Julistuksessa konselji esiintyi ensimmäisen kerran ”Hänen Majesteettinsa Keisarin korkeassa nimessä”. ”Me Alexander I:nen” käski ”kaikkia asianomaisia noudattamaan mitä tämä konselji meidän korkeassa nimessämme käskee ja määrää”. Julistuksessa konselji esitti ohjesääntönsä johdannon hengessä tulevia suuntalinjoja. Sen tarkoituksena ”oli säilyttää perusteiden yhdenmukaisuus ja antaa laeille voimaa, elinkeinoille eloa ja valistukselle kasvuvoimaa”. Ensimmäisessä istunnossa vahvistettiin myös konseljin ohjesäännön ruotsinkielinen käännös ja tehtiin päätös sen suomentamisesta.
Seinfeld

| Seinfeld |
| --- | --- |


Tyyli:  tilannekomedia
Kestoaika:  21-22 minuuttia
Luoja(t):  Larry David Jerry Seinfeld
Pääosissa:  Jerry Seinfeld Jason Alexander Julia Louis-Dreyfus Michael Richards
Alkuperämaa:  Yhdysvallat
Alkuperäiskieli:  englanti
Verkko:  NBC TV5  Nelonen
Esitetty:  5. heinäkuuta 1989 –  14. toukokuuta 1998
Tuotantokausia:  9
Jaksoja:  180 (luettelo jaksoista)
Tuotanto
Vastaava(t) tuottaja(t):  Larry David (1990-1996) George Shapiro Howard West Andrew Scheinman (1991-1993) Jerry Seinfeld (1996-1998) Alec Berg (1997-98) Jeff Schaffer (1997-1998)
Säveltäjä(t):  Jonathan Wolff
Tuotantoyhtiö(t):  Giggling Goose Productions (1989) Fred Barron Productions (1990) (kausi 1) West/Shapiro Productions Castle Rock Entertainment
Levittäjä:  Sony Pictures Television
Aiheesta muualla
IMDb 
Seinfeld on vuosina 1989–1998 esitetty yhdysvaltalainen television komediasarja, jonka loivat Jerry Seinfeld ja Larry David. Itsensä kaltaista hahmoa esittävän Jerry Seinfeldin lisäksi vakiohahmojen näyttelijöitä ovat Jason Alexander, Julia Louis-Dreyfus ja Michael Richards. Valtaosan jaksoista ohjasivat Tom Cherones (kaudet 1–5) sekä Andy Ackerman (kaudet 6–9).
Syntyhistoria ja teemat

Seinfeldin kehittivät käsikirjoittaja Larry David (s. 1947) ja stand-up-koomikko Jerry Seinfeld. Jälkimmäinen oli koomikon uransa huipulla vuonna 1988, kun NBC:n varajohtaja Rick Ludwin pyysi häneltä television keskusteluohjelmaa tai komediaohjelmaa. Seinfeld ja hänen ystävänsä Larry David päättivät luoda kaksistaan tilannekomediasarjan, joka perustuisi vuoropuheluun, komedia-aiheiden löytymiseen ja elämän pieniin yksityiskohtiin. Jokaisessa jaksossa näytettäisiin ensin Jerry Seinfeldin esittämän hahmon jokapäiväistä elämää ja sen jälkeen Seinfeldin omaa stand-up-esitystä, joka on saanut aiheensa sarjan kuvaamista tapahtumista. Jaksot eivät perustuisi muiden tilannekomedioiden tapaan johonkin ongelmaan, vaan sarjan komiikka syntyisi kaikenlaisista tapahtumista, jotka aiheuttavat erikoisia konflikteja. Seinfeldin esikuvina on nähty muun muassa Jackie Masonin sarja Chicken Soup sekä The Abbott and Costello Show.
Seinfeldin tekijät olivat toistensa vastakohtia: Jerry Seinfeld on joviaali ja huoleton mutta myös viileä ja ristiriitainen elämän suhteen, kun taas Larry David on pessimistinen kyynikko ja nihilisti, joka vihaa itseään eikä luota kehenkään. Tästä persoonallisuuksien kontrastista syntyivät Seinfeldin ominainen dialogi ja hahmojen erimielisyydet. Huumoria kaivetaan hahmojen vaikeuksista, kuten työn tai kumppanin menetyksestä, tai fyysisistä vajavaisuuksista. Tärkeässä osassa ovat näyttelijöiden ilmeet tai äänensävyt.
Seinfeldin hahmoja eivät yhdistä sarjoille yleiseen tapaan perhesiteet tai paikka, vaan tosielämän tapahtumat. Päähahmoista Jerry ja George ovat lapsuudenystäviä, Jerry ja Kramer naapuruksia, ja Jerry ja Elaine entinen seurusteleva pari. Georgea, Krameria ja Elainea yhdistää heidän suhteensa Jerryyn. Sarjassa on myös tavallista sarjaa enemmän kyse vuoropuhelusta ja ihmisten kanssakäymisestä kuin yksittäisistä vitseistä tai fyysisestä komediasta. Seinfeldin käsikirjoitukset saattoivatkin olla lähes kaksi kertaa pidempiä kuin muiden sarjojen käsikirjoitukset. Sarjassa esiintyy lisäksi runsaasti toistuvia vitsejä, absurdisuutta, ironiaa, anekdootteja ja paradokseja.
Neljännen tuotantokauden jälkeen Seinfeldin tapahtumat laajenivat epätavallisemmiksi, kun käsikirjoittajilta alkoivat loppua jokapäiväiset aiheet. Toinen muutos oli Seinfeldin stand-up-esiintymisten vaiheittainen väheneminen ja loppuminen kokonaan.
Sarjan epätavallisen ja jatsahtavan tunnusmusiikin sävelsi Jonathan Wolff jokaiseen jaksoon erikseen.
Henkilöhahmot > Sivuhahmot

Seinfeldissä on laaja ja värikäs sivuhahmojen joukko. Realismia tavoiteltiin sillä, että monet sivuhahmot palasivat usein rooleihinsa toisenkin kerran, joskus vuosienkin jälkeen, ja heitä esitti aina sama näyttelijä. Näkyvin sivuhahmo on Newman, joka esiintyy 45 jaksossa. Sitäkin useammin esiintyy Ruth Cohenin esittämä Monk-kahvilan kassanhoitaja, jolla on 101 jaksossaan kuitenkin vain muutama puhekohtaus. Myös sarjan luoja Larry David esiintyy useassa sivuroolissa.
Joidenkin sivuhahmojen näyttelijät:
Wayne Knight – Newman, Jerryn ja Kramerin naapuri ja Jerryn arkkivihollinen
Jerry Stiller – Frank Costanza, Georgen isä
Estelle Harris – Estelle Costanza, Georgen äiti
Barney Martin – Morty Seinfeld, Jerryn isä
Liz Sheridan – Helen Seinfeld, Jerryn äiti
Heidi Swedberg – Susan Ross, Georgen kihlattu seitsemännellä tuotantokaudella
John O'Hurley – J. Peterman, Elainen esimies viimeisellä kolmella tuotantokaudella
Larry David (ääni), Mitch Mitchell ja Lee Bear – George Steinbrenner, New York Yankeesin omistaja ja Georgen esimies
Len Lesser – Leo-eno, Jerryn eno
Patrick Warburton – David Puddy
Richard Fancy – Hra Lippman, Pendant Publishingin johtaja ja Elainen esimies
Ian Abercrombie – Justin Pitt, varakas liikemies ja Elainen toinen esimies
Danny Woodburn – Mickey Abbott, lyhytkasvuinen näyttelijä ja Kramerin ystävä
Steve Hytner – Kenny Bania
Phil Morris – Jackie Chiles, Kramerin asianajaja
Sandy Baron – Jack Klompus, Jerryn vanhempien tuttava
Bryan Cranston – Tim Whatley, hammaslääkäri
Sarjan lopetuksen jälkeen

Seinfeldin loputtua Jerry Seinfeld ja Larry David päättivät olla tekemättä sarjan hahmoille spin-off-sarjoja, koska he eivät uskoneet yhdenkään hahmon pystyvän yksinään kannattelemaan omaa sarjaansa.
Seinfeldin tekijät ja pääosien esittäjät jatkoivat muiden sarjojen parissa. Michael Richardsin, Jason Alexanderin ja Julia Louis-Dreyfusin ensimmäiset komediasarjat Seinfeldin jälkeen eivät menestyneet, minkä johdosta alettiin puhua ”Seinfeld-kirouksesta”. Louis-Dreyfus on tosin saavuttanut menestystä uudemmilla sarjoillaan. Larry David loi menestyksekkään komediasarjan Jäitä hattuun. Jerry Seinfeld jatkoi stand up -komedian tekemistä ja aloitti sarjan Comedians in Cars Getting Coffee. Seinfeldin päähahmot ovat näyttäytyneet sekä Davidin että Seinfeldin sarjoissa.
Seinfeldin uusintaesitykset ovat tuottaneet Yhdysvalloissa yli kolme miljardia dollaria.
Palkintoja

Seinfeld voitti monia palkintoja Yhdysvaltojen tärkeimmissä viihdealan gaaloissa, kuten Emmyssä ja Golden Globessa. Tärkeimmät voitot tulivat vuosilta 1993 ja 1994, jolloin Seinfeld voitti parhaan komediasarjan Emmyn 1993 ja vastaavan Golden Globen 1994. Seinfeld voitti myös käsikirjoitus-Emmyn jaksoista ”The Fix-Up” ja ”The Contest”.
Pääesiintyjien palkinnot ja ehdokkuudet:
Jerry Seinfeld:
Voitto:
Golden Globe 1994 – Paras miespääosa komediasarjassa
Ehdokkuus:
Golden Globe 1995, 1996, 1998 – Paras miespääosa komediasarjassa
Emmy 1992, 1993, 1994, 1995, 1996 – Paras miespääosa komediasarjassa
Jason Alexander:
Ehdokkuus:
Emmy 1993, 1994, 1995, 1998 – Paras miessivuosa komediasarjassa
Golden Globe 1992, 1993, 1994, 1995, 1996, 1997, 1998 – Paras miessivuosa komediasarjassa
Julia Louis-Dreyfus:
Voitto:
Emmy 1996 – Paras naissivuosa komediasarjassa
Golden Globe 1994 – Paras naissivuosa komediasarjassa
Ehdokkuus:
Emmy 1992, 1993, 1994, 1995, 1997, 1998 – Paras naissivuosa komediasarjassa
Golden Globe 1995 – Paras naissivuosa komediasarjassa
Michael Richards:
Voitto:
Emmy 1993, 1994, 1997 – Paras miessivuosa komediasarjassa
Ehdokkuus:
Emmy 1995, 1996 – Paras miessivuosa komediasarjassa
Seinfeld dvd:llä

Seinfeldiä julkaistiin DVD:llä vuosien 2004–2007 aikana. Jokainen DVD-julkaisu sisältää paljon lisäaineistoa. Tässä on esitelty niistä keskeisimmät:
Yada, Yada, Yada: Näyttelijöiden ja sarjan luojien kommenttiraitoja jaksoista.
Not That There's Anything Wrong With That : Epäonnistumisia sarjan kuvauksissa.
Inside Looks: Näyttelijöiden ja sarjan luojien haastatteluita ja muita lyhyitä dokumentteja.
Notes About Nothing: Tietoja jaksojen tuotannosta. Esimerkiksi, jos vastaantulevalla henkilöhahmolla on joku elävä esikuva, on se mainittu näissä tiedoissa.
In The Vault: Poistettuja kohtauksia jaksoista. Näitä ei ole koskaan ennen julkaistu.
Master Of His Domain: Jerry Seinfeldin ennennäkemätöntä stand-up-materiaalia.
Sein-Imation: Animaatioita tunnetuimmista kuudennen kauden kohtauksista.
Sponsored By Vandelay Industries: NBC:n alkuperäistä mainosaineistoa sekä trailereita.
Jokainen tuotantokausi sisältää myös yhden pidemmän dokumentin, epämääräisiä lyhyitä videoleikkeitä ja jokaisesta jaksosta 1–2 minuuttia pidemmät versiot
Keräilijöitä silmällä pitäen on myös julkaistu erikoispainoksia, kuten viidennen ja kuudennen tuotantokauden rajoitettu yhteispaketti. Tässä paketissa tulee itse levyjen lisäksi pienoiskokoinen Puffy-paita (tuttu viidennen kauden jaksosta The Puffy Shirt) sekä jaksojen käsikirjoitukset.
Kirjallisuutta

Kylmälä, Otto: ”Teräsmies ja Seinfeld – amerikkalaisten arvojohtajien teesi ja antiteesi”. Filmihullu 3/2016.
Aiheesta muualla

Seinfeld Internet Movie Databasessa (englanniksi)
Seinfeldin jakso-opas TV.comissa (Arkistoitu – Internet Archive)
Sonyn viralliset Seinfeld-sivut
| n k Parhaan komediasarjan Primetime Emmy -palkinto |
| --- | --- |
 Murphy Brown (1990)  Terveydeksi (1991)  Murphy Brown (1992)  Seinfeld (1993)  Frasier (1994)  Frasier (1995)  Frasier (1996)  Frasier (1997)  Frasier (1998)  Ally McBeal (1999)  Will & Grace (2000)  Sinkkuelämää (2001)  Frendit (2002)  Kaikki rakastavat Raymondia (2003)  Sukuvika (2004)  Kaikki rakastavat Raymondia (2005)  Konttori (2006)  30 Rock (2007)  30 Rock (2008)  30 Rock (2009)  Moderni perhe (2010)  Moderni perhe (2011)  Moderni perhe (2012)  Moderni perhe (2013)  Moderni perhe (2014)  Rouva varapresidentti (2015)  Rouva varapresidentti (2016)  Rouva varapresidentti (2017) 
Jerry Elainen seurassa pukeutuneena pussihihaiseen paitaan yhdessä kuuluisimmista Seinfeld-jaksoista.
George viidennen tuotantokauden 18. jaksossa.
Kramer toteuttamassa yhtä "loistavista" ideoistaan.
Hannu Kähönen

Hannu Olavi Kähönen (s. 18. marraskuuta 1948 Karjalohja) on suomalainen teollinen muotoilija. Hän on Creadesign-yhtiöineen luonut käytännöllisiä ja ympäristöystävällisiä tuotteitalähde?. Suunnittelutöitä ovat toteuttaneet suomalaisyritykset kuten  Abloy, Suunto, Martela ja Tulikivi
Kähönen on valmistunut 1975 Taideteollisesta korkeakoulusta. Hän on sittemmin toiminut siellä myös  opettajana. Hän perusti muotoilutoimisto Creadesignin 1981.
Kähösen muotoilun lähtökohtiin kuuluu Design For Allselvennä ja erilaisten ihmisten, teknologian ja ympäristön välisen vuorovaikutuksen optimointi.  Kähönen korostaa ympäristövaikutuksia, jotka ovat seurausta materiaalivalintojen lisäksi esimerkiksi tuotteiden elinkaaren pituudesta.
Helsingin ensimmäinen matalalattiaraitiovaunu on Kähösen muotoilema.
Palkinnot ja tunnustukset

Vuoden teollinen muotoilija 1992
Pro Finlandia -mitali 2001.
Taiteilijaprofessuuri 2006
Valtion taideteollisuuspalkinto kaksi kertaa
Baden-Württembergin designpalkinto 2005
IF-designpalkinto 2007
Kaj Franck muotoilupalkinto 2009
Aiheesta muualla

Creadesingin sivusto
| Auktoriteettitunnisteet  |
| --- | --- |
Kansalliset:  Suomi (KANTO) 
Taiteenala:  KulturNav 
Henkilöt:  Uppslagsverket Finland 
Hannu Kähönen: Horisontti, 2013, Jätkäsaari, Helsinki.
J. W. Enqvist

J. W. Enqvist.
Johan Waldemar Enqvist (3. maaliskuuta 1853 Tampere – 30. elokuuta 1907 Tampere) oli suomalainen Tampereen seudulla vaikuttanut sahateollisuusmies ja metsäteollisuusyhtiö J. W. Enqvist Oy:n perustaja.
Enqvistin isä Johan Reinhold Enqvist (1821–1880) toimi kauppiaana Tampereella ja vei myös nahkoja ja turkiksia Pietariin, Lyypekkiin, Hampuriin ja Tukholmaan. Hän perusti yhdessä kahden muun osakkaan kanssa Tampereelle 1876 Santalahden höyrysahan, jonka hankki myöhemmin kokonaan itselleen.
Johan Waldemar Enqvist kävi alkeiskoulun Tampereella ja lukion Hämeenlinnassa. Hän opiskeli kauppakoulussa Dresdenissä Saksassa ja toimi konttoriharjoittelijana Lontoossa ja Pietarissa. Johan Waldemar Enqvist uudisti isänsä perustamaa Santalahden sahaa ja hankki sinne höyläyskoneen vuonna 1881. Sahalla oli omat lautatarhat Helsingissä ja Turussa. Sahatavaran vienti suuntautui Länsi-Eurooppaan ja Pohjoismaihin.
Enqvist myi Santalahden sahan vuonna 1887 Antti Ahlströmille. Hän perusti 1888 sahan Ojakkalaan ja 1889 toisen sahan Särkänsaareen lähelle nykyisen Särkänniemen huvipuiston aluetta. Enqvist osti 1890 Oriveden sahan ja vielä 1897 Tyrvään sekä Vammalan sahat. Enqvist oli vuonna 1889 mukana perustamassa Suomen Sahanterätehdas Oy:n sahanteriä valmistunutta tehdasta Santalahteen yhdessä insinööri A. H. L. Gyllenbergin ja kauppias Rudolf Winterin kanssa. Enqvist osti 1902 Santalahden paperitehtaan konkurssipesältä ja palkkasi saksalaisen Carl Bollmanin uudistamaan tehtaan.
Enqvist toimi Pohjoismaiden Osakepankin Tampereen konttorin johtajana 1893–1900 ja oli Tampereen kaupunginvaltuuston jäsen 1887–1907, josta valtuuston puheenjohtajana 1904–1905. Hän oli myös Ruotsin varakonsuli Tampereella.
Enqvistin tytär Anna Maria (Maja) Enqvist oli naimisissa vuorineuvos Harald Jensenin (1882–1953) kanssa, joka johti Tampereella toiminutta Suomen Trikoo Oy:tä vuodesta 1911 alkaen.
Enqvistin kuoleman jälkeen perustettiin 1908 J. W. Enqvist Oy, jonka toimitusjohtajana oli Enqvistin poika Johan Reinhold Enqvist (1881–1940). Yhtiö rakennutti vuonna 1911 puuhiomon ja massatehtaan Killinkoskelle entisen Virtain kehräämön tiloihin. Vuonna 1912 yhtiö osti Lielahden kartanon von Nottbeckin suvulta ja perusti kartanon alueelle 1914 sulfiittiselluloosatehtaan. Vuonna 1916 ostettiin vielä Ahlströmiltä Lielahdessa sijainnut Niemen tila sahalaitoksineen, Muroleen saha sekä useita metsätiloja. Särkänsaaren saha lopetettiin 1925, ja vuonna 1926 hankittiin toinen saha Viitasaarelta. Santalahden paperitehdas myytiin 1926. Johan Reinhold Enqvist siirtyi 1929 syrjään yhtiön johdosta, ja vuonna 1930 Enqvistin perhe myi omistuksensa yhtiöstä.
J. W. Enqvist Oy fuusioitiin vuonna 1965 G. A. Serlachius Oy:n osaksi.
Aiheesta muualla

Sahateollisuus Tampereen kaupungin alueella. Muistelmia Tampereen viimeisen sahalaitoksen, Särkänsaaren sahan paraillaan tapahtuvan hävittämisen johdosta, Aamulehti, 15.03.1925, nro 62, s. 7, Kansalliskirjaston digitaaliset aineistot
Anamarija Lampič

| Anamarija Lampič |
| --- | --- |

Henkilötiedot
Koko nimi:  Anamarija Lampic
Syntynyt: 17. kesäkuuta 1995 (ikä 29) Ljubljana, Slovenia
Kansalaisuus:  slovenialainen
Uran tiedot
Lempinimi:  Ana
Seura:   TSK Triglav Kranj
Laji:  maastohiihto ja ampumahiihto 
Maailmancup
Kaudet:  2013–
Voitot:  3
Palkintokorokkeella:  14
 Tietolaatikko päivitetty 16. maaliskuuta 2022 
| Mitalit> Maa:  Slovenia.Maastohiihto.MM-kilpailut  | Mitalit> Maa:  Slovenia.Maastohiihto.MM-kilpailut  | Mitalit> Maa:  Slovenia.Maastohiihto.MM-kilpailut  | Maa:  Slovenia> Maastohiihto. |
| --- | --- | --- | --- |
|  Hopeaa | Seefeld 2019 | parisprintti (p) |  |
|  Pronssia | Oberstdorf 2021 | sprintti (p) |  |
|  Pronssia | Oberstdorf 2021 | parisprintti (v) |  |
Anamarija Lampič (s. 17. kesäkuuta 1995 Ljubljana) on slovenialainen ampumahiihtäjä ja maastohiihtäjä. Hän on maastohiihdon MM-mitalisti ja sprintin maailmancupin voittaja. Seuratasolla Lampič edustaa TSK Triglav Kranjia. Hän on erikoistunut sprintteihin. Toukokuussa 2022 hän ilmoitti vaihtavansa maastohiihdosta ampumahiihtoon.
Arvokilpailut

Lampič on osallistunut viisiin nuorten MM-kilpailuihin. Vuonna 2012 hän voitti nuorten MM-pronssia viestistä Erzurumista. Vuonna 2012 Lampič voitti myös hopeaa viiden kilometrin kilpailusta nuorten olympialaisista Innsbruckista. Euroopan nuorten olympiafestivaaleilla hän saavutti 2013 pronssia vapaan hiihtotavan sprintissä ja 7,5 kilometrin kilpailussa.
Falunin MM-kilpailuissa 2015 Lampič sijoittui Slovenian joukkueen ensimmäisen osuuden hiihtäjänä viestissä kymmenenneksi, perinteisen hiihtotavan sprintissä 36:nneksi ja 15 kilometrin yhdistelmähiihdossa 45:nneksi. Lahden MM-kilpailuissa 2017 hän sijoittui perinteisen hiihtotavan parisprintissä Katja Višnarin kanssa kahdeksanneksi, viestissä ensimmäisen osuuden hiihtäjänä 13:nneksi, vapaan hiihtotavan sprintissä 20:nneksi ja 10 kilometrin perinteisen hiihtotavan kilpailussa 34:nneksi. Pyeongchangin olympialaisissa 2018 hän oli vapaan hiihtotavan parisprintissä Alenka Čebašekin kanssa kuudes, henkilökohtaisessa perinteisen hiihtotavan sprintissä seitsemäs, viestissä avausosuuden hiihtäjänä kahdeksas ja 10 kilometrin vapaan hiihtotavan kilpailussa 27:s. Seefeldin MM-kilpailuissa 2019 Lampič voitti hopeaa perinteisen parisprintissä. Vapaan sprintissä hän oli 17:s. Oberstdorfin MM-kilpailuissa 2021 hän saavutti perinteisen hiihtotavan sprintissä pronssia. Hän saavutti pronssia myös vapaan hiihtotavan parisprintissä. Pekingin olympialaisissa 2022 hän sijoittui vapaan hiihtotavan sprintissä 12:nneksi ja 10 kilometrin perinteisen hiihtotavan kilpailussa 17:nneksi.
Maailmancup

Lampič debytoi maastohiihdon maailmancupissa joulukuussa 2013 Asiagon sprintissä sijoittuen sijalle 51. Ensimmäiset maailmancupin pisteensä hän saavutti tammikuussa 2015 Otepään perinteisen sprinistä sijoituttuaan sijalle 11. Kymmenen parhaan joukkoon hän sijoittui ensimmäisen kerran oltuaan seitsemäs Drammenin perinteisen hiihtotavan sprintissä helmikuussa 2016. Tämä oli Lampičin paras sijoitus maailmancupin osakilpailussa kunnes hän voitti perinteisen hiihtotavan sprintin Pyeongchangissa helmikuussa 2017. Hän voitti Tour de Skillä 2019–2020 Lenzerheiden vapaan hiihtotavan sprintin ja Val di Fiemmen perinteisen sprintin. Hän sijoittui samalla kaudella toiseksi Dresdenin vapaan ja Oberstdorfin perinteisen hiihtotavan sprinteissä. Sprintticupissa hän sijoittui kolmanneksi. Kaudella 2020–2021 hän oli toinen Davosin vapaan hiihtotavan sprintissä. Samalla kaudella hän oli kolmas Dresdenin ja toinen Val Müstairin vapaan hiihtotavan sprinteissä. Hän oli toinen myös Falunin perinteisen hiihtotavan sprintissä. Hän voitti Eva Urevcin kanssa Ulricehamnin vapaan hiihtotavan parisprintin helmikuussa 2021. Hän voitti sprintticupin ja sijoittui maailmancupin kokonaiskilpailussa kahdeksanneksi. Joulukuussa 2021 hän sijoittui Davosin ja Dresdenin vapaan hiihtotavan sprinteissä kolmanneksi. Hän sijoittui Tour de Ski-kiertueen avausosakilpailussa Lenzerhaiden vapaan hiihtotavan sprintissä kolmanneksi. Hän sijoittui kolmanneksi myös Drammenin kaupunkisprintissä maaliskuussa 2022. Falunin perinteisen hiihtotavan sprintissä hän oli toinen. Maailmancupin kokonaiskilpailussa hän sijoittui kahdeksanneksi ja sprintticupissa toiseksi.
Ampumahiihtäjänä > Maailmancup

Lampič debytoi ampumahiihdon maailmancupissa Hochfilzenin pikakisassa joulukuussa 2022 ja sijoittui heti viidenneksi. Myöhemmin samalla kaudella hän sijoittui viidenneksi myös Anterselvan pikakisassa.
Ampumahiihtäjänä > Kausi 2023–2024

Lampičin ensimmäinen täysi kausi maailmancupissa oli ensimmäistä ampumahiihtokautta tasaisempi, mutta varsinaiset huippuonnistumiset jäivät uupumaan. Hän sijoittui kymmenen kärkeen kauden aikana kolmesti: Lampič oli kahdeksas Hochfilzenin pikakisassa,yhdeksäs Canmoren pikakisassa ja kymmenes Oslon yhteislähdössä.
Ampumahiihtäjänä > Kausi 2024–2025

Lampič saavutti ensimmäisen palkintosijansa ampumahiihdossa joulukuussa 2024 sijoituttuaan kolmanneksi Annecy pikakisassa. Lenzerheiden MM-kilpailuissa 2025 hän oli pikakilpailussa neljästoista ja yhteislähdössä kuudestoista.
Maaliskuussa 2025 Lampic sijoittui kolmanneksi Pokljukan yhteislähdössä.
Se alkaa meistä

| Se alkaa meistä> It Starts with Us |
| --- | --- |

Alkuperäisteos
Kirjailija:  Colleen Hoover
Kansitaiteilija:  Danielle Mazzella di Bosco
Kieli:  englanti
Genre:  rakkausromaani
Kustantaja:  Atria Books
Julkaistu:  18. lokakuuta 2022
Suomennos
Suomentaja:  Sirpa Parviainen
Kustantaja:  WSOY
Julkaistu:  marraskuu 2023
Sivumäärä:  357
ISBN:  978-951-0-49899-6
Sarja: Lily & Atlas
Edeltävä:  Se päättyy meihin
Löydä lisää kirjojaKirjallisuuden teemasivulta
Se alkaa meistä (engl. It Starts with Us) on yhdysvaltalaiskirjailija Colleen Hooverin kirjoittama rakkausromaani ja jatko-osa teokselle Se päättyy meihin. Atria Books julkaisi romaanin 18. lokakuuta 2022. Suomeksi se ilmestyi seuraavan vuoden marraskuussa. Teoksen suomensi Sirpa Parviainen ja kustansi WSOY.
Romaani kertoo menestyvää kukkakauppaa johtavan Lily Bloomin elämästä noin vuosi edellisen osan päättymisen jälkeen. Hän yrittää saada yksivuotiaan tyttärensä yhteisvanhemmuuden sujumaan entisen aviomiehensä Ryle Kincaidin kanssa, kunnes kohtaa jälleen nuoruudenrakkautensa Atlasin.
Romaani oli Simon & Schusterin kaikkien aikojen ennakkotilatuin kirja, ja sitä myytiin pelkästään julkaisupäivänään 800 tuhatta kappaletta. The New York Timesin julkaisemalla myydyimpien kirjojen listalla romaani nousi ensimmäiseksi. Suomen Kustannusyhdistyksen mukaan Se alkaa meistä oli Suomen 16. myydyin kirja vuonna 2024.